Diari Oficial de la Generalitat Valenciana


Sumari del DOGV 4807, del 28-07-2004 (2004/7413)

Notificació de la intervenció temporal a la Fundació Acospa contra la Sida.
---------------------------------------------------------------------------

### Dades del document

Número de DOGV
:   4807

Data del DOGV
:   28-07-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7413


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de la intervenció temporal a la Fundació Acospa contra la Sida. [2004/X7413]
  
Per no haver pogut practicar la notificació al domicili facilitat a la persona interessada, de l'acte que a continuació es transcriu, se'n disposa la publicació al tauler d'edictes de l'Ajuntament del seu últim domicili i en el Diari Oficial de la Generalitat Valenciana, de conformitat amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb el text següent:
  
?En data 16 de març de 2004, el conseller de Justícia i Administracions Públiques, ha dictat la següent resolució:
  
Vist l'expedient de la Fundació Acospa contra la Sida sobre intervenció temporal d'esta pel Protectorat de Fundacions de la Comunitat Valenciana, resulten els fets següents:
  
Únic. Amb data 29 de gener de 2004, el Jutjat de Primera Instància núm. 2 d'Alacant ha dictat la interlocutòria núm. 79/04, per la qual autoritza la intervenció, pel termini d'un any, de la Fundació Acospa contra la Sida per part del Protectorat de Fundacions de la Comunitat Valenciana.
  
Fonaments de dret
  
Primer. L'article únic del Decret 7/2003, de 21 de juny, del president de la Generalitat, pel qual s'assignen competències a les conselleries, així com l'article 1 del Decret 113/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determina que a esta Conselleria correspon exercir, entre altres, les competències en matèria de fundacions.
  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, establix que el Protectorat de les Fundacions de la Comunitat Valenciana és exercit per la conselleria competent en matèria de fundacions, i correspon al conseller la titularitat del Protectorat, sense perjuí de la possibilitat de la seua delegació o desconcentració.
  
Tercer. El procediment s'ha tramitat a través del Servici d'Entitats Jurídiques de la Direcció General de Justícia de la Conselleria de Justícia i Administracions Públiques, sota la dependència de la Secretaria Autonòmica de Justícia i Interior, en virtut de les atribucions que té conferides per l'article 14.1 del Decret 113/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques.
  
Quart. L'article 18.2 de la Llei 8/98, de 9 de desembre, de Fundacions de la Comunitat Valenciana, establix que: ?autoritzada judicialment la intervenció de la Fundación, el Protectorat assumirà totes les atribucions legals i estatutàries del patronat durant el temps que determine el jutge. La intervenció quedarà alçada pel transcurs d'aquell, llevat que accedisca a prorrogar-la per mitjà d'una nova resolució judicial?.
  
En el mateix sentit de la Llei es definix l'article 18 del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, i en l'apartat seté establix: ?7. El Protectorat podrà sol·licitar la col·laboració d'organismes públics i privats per a assegurar un adequat exercici de les atribucions que es deriven de la intervenció acordada per l'autoritat judicial?.
  
Cinqué. El citat article 18 al punt 3r de la Llei 8/98, de 9 de desembre, de Fundacions de la Comunitat Valenciana, establix que: ?3. La resolució judicial que decrete la intervenció temporal de la Fundació s'inscriurà al Registre de Fundacions?.
  
Vistos els preceptes legals citats i la resta de generals de pertinent aplicació, resolc:
  
1. El govern, direcció i representació de la Fundació Acospa contra la Sida, atribuït amb caràcter temporal i transitori a este Protectorat de Fundacions de la Generalitat Valenciana, seran efectuats per personal principalment del Servici d'Entitats Jurídiques de la Direcció General de Justícia, sense perjuí de la col·laboració d'altres funcionaris de la Conselleria en l'àmbit de la seua especialitat, que serà exercit des de la data assenyalada en el fet únic de la present resolució, d'acord amb la distribució legal i reglamentària de competències.
  
2. Notificar el text íntegre de la present Resolució als possibles interessats, així com comunicar-la a totes les persones físiques i jurídiques públiques i privades, que mantinguen relacions jurídiques amb la Fundació Acospa contra la Sida.
  
3. Inscriure al Registre de Fundacions de la Comunitat Valenciana la intervenció temporal del govern de la Fundació Acospa contra la Sida pel Protectorat de Fundacions de la Comunitat Valenciana.
  
Notifiqueu la present resolució, que és definitiva en via administrativa, amb l'advertiment que en contra podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que establix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa, sense perjuí de poder interposar, si és procedent, recurs de reposició potestatiu, en el termini d'un mes davant el conseller de Justícia i Administracions Públiques, així com qualsevol altre recurs que s'estime procedent?.
  
Acte: intervenció temporal de la Fundación Acospa Contra el Sida.
  
Interessat: Fundació Acospa contra la Sida
  
Últim domicili conegut: c/ Carlota Pasarón, núm. 10-baixos, Alacant 03384.